Set gimnastes del Club Valncia Mar de Burjassot viatgen a Tòquio per competir en la Suzuki World Cup de gimnàstica aeròbica
2025-07-24

La delegació espanyola de gimnàstica aeròbica, amb set gimnastes del Club Valencia Mar de Burjassot, ha viatjat a Japó per disputar un dels grans esdeveniments internacionals de la temporada: la Suzuki World Cup. Aquesta competició reuneix als millors esportistes d’aquesta disciplina i se celebrarà els pròxims dies 4 i 5 d’abril.
De la mà Cristina Pérez, entrenadora del club valencià, Andrea Martínez, Carolina Asensi i Laura Asensi formaran el trio de la categoria infantil (12- 14 anys) i també competiran en la modalitat individual, igual que Paula Laso. Per la seua banda, Silvia Rodríguez ho farà en categoria junior (15 -17 anys) i Belén Esterlich i Arantxa Martínez es mesuraran en la màxima categoria a gimnastes dels diferents continents. Ambdues formen part de l’equip espanyol seleccionat per a competir en els pròxims Jocs Europeus, que se celebraran a Bakú (Azerbaidjan), el pròxim mes de juny. Data rellevant aquesta, ja que serà la primera vegada que la gimnàstica aeròbica participe en un esdeveniment d’aquestes característiques.
La Suzuki World Cup és una de les competicions més destacades a nivell internacional i forma part de la llista de Copes del Món que organitza la Federació Internacional de Gimnàstica (FIG). Enguany, la cita comptarà amb la presència d’esportistes, tècnics i jutges procedents de 18 països diferents, entre els quals destaquen Rússia, Romania, França, Vietnam, Xina i Japó.